# lav4e **РЕПУБЛИКА БЪЛГАРИЯ**

# Министерство на земеделието и храните

# Областна дирекция “Земеделие”-гр. Сливен

**ЗАПОВЕД**

**№ РД-04-11**

**гр. Сливен, 11.02.2025 г.**

На основание чл. 106, ал. 2 от Правилника за прилагане на закона за собствеността и ползването на земеделски земи /ППЗСПЗЗ/, във връзка с писмо изх. № 66-4489/04.02.2025 г. на Министъра на земеделието и храните за изразено съгласие за започване на процедура за обявяване на търг по реда на чл. 27, ал. 9 от ЗСПЗЗ за продажба на имот, частна държавна собственост /незает със сгради и съоръжения, бивша собственост на заличените организации по § 12 и § 29 от ПЗР на ЗСПЗЗ/, годен за земеделско ползване и неподлежащ на възстановяване по ЗСПЗЗ.

**НАРЕЖДАМ:**

1. **Откривам процедура за провеждане на търг с тайно наддаване по реда на чл. 27, ал. 9 във връзка с ал. 8, изречение второ от ЗСПЗЗ, в който могат да участват само собственици на имоти в границите на стопанския двор, съседни на имота – обект на търга** за придобиване правото на собственост на основание § 12а от ПЗР на ЗСПЗЗ на поземлени имоти, частна държавна собственост:, както следва:

|  |  |  |  |  |  |  |
| --- | --- | --- | --- | --- | --- | --- |
| **Община** | **Землище** | **№ на имот от КК** | **Площ /дка/** | **Начална тръжна цена за имота /лева/** | **Депозит за участие /лева/** | **Разходи по чл. 56ш, ал. 1, т. 2 от ППЗСПЗЗ /лева/** |
| Сливен | Кермен | 36779.213.48 | 1,133 | 6150,00 | 615,00 | 80,00 |

1. **Условие за участие:** Право на участиев търга имат физически лица, еднолични търговци и юридически лица, регистрирани по Търговския закон или по Закона за търговския регистър, собственици на съседни имоти, предмет на търга, както следва:

* **За поземлен имот с идентификатор 36779.213.48** по КККР на гр. Кермен съседни имоти в границите на стопанския двор са: поземлени имоти с идентификатори **36779.213.6, 36779.213.7**.

1. **Началната тръжна цена** е определена по реда на чл. 105, ал. 7 от ППЗСПЗЗ.
2. **Депозитът за участие в търга** е в размер 10 на сто от началната тръжна цена на имота, съгласно чл. 106, ал. 6 от ППЗСПЗЗ. Върху него не се начислява лихва и не подлежи на връщане при отказ от сключване на договор. Банковото бордеро за внесения депозит се представя заедно с документите за участие в търга /оригинал/.
3. **Разходите по чл. 56ш, ал. 1, т. 1 и т. 2 от ППЗСПЗЗ** се заплащат от спечелилия търга участник**.**
4. **Условия за плащане на депозита:** Плащанията да се извършват в български лева, по банков път, по сметка на Областна дирекция „Земеделие“ гр. Сливен:

IBAN: BG14 UBBS 80023300253510

BIC: UBBSBGSF

Обединена българска банка – клон Сливен

Основание за плащане: депозит за участие в търг, изписва се номерът и местонахождението на поземления имот.

1. **Условия за възстановяване на депозита:**

Внесените депозити от некласираните кандидати се възстановяват в 7-дневен срок след влизане в сила на заповедта за класиране на кандидатите, а депозитът на кандидатите, класирани на първо и второ място - след подписване на договор със спечелилия участник.

Депозитите на кандидатите, класирани на първо и второ място, не се възстановяват в случай на отказ от сключване на договор.

1. **Място и срок за получаване на документите за участие в търга**

Документите за участие в търга се получават в сградата на ОД „Земеделие“ – Сливен, ул. „Ген. Столипин“ № 2, гише за административно обслужване № 2 всеки работен ден от 9:00 часа до 17:30 часа или могат да бъдат изтеглени от официалния сайт на ОД „Земеделие“ гр. Сливен - *http;//www.mgh.government.bg/ODZ-Sliven/bg/Home.aspx.*

1. **Място и срок за подаване на документите за участие в търга:**

Документите за участие в търга се представят в **запечатан непрозрачен плик** **в срок от 30 дни, считано от дата на публикация на заповедта за провеждане на тръжната процедура в местен ежедневник** */от 11.02.2025 г. до 12.03.2025 г. включително/*.

Търгът се провежда само в случай, че поне двама кандидати са подали заявление за участие.

1. **Подаване на документите за участие в търга:**

Заявителите или упълномощеното от тях лице (нотариално заверено пълномощно) подават в ОД „Земеделие“ гр. Сливен, заявление по образец, утвърден от Министъра на земеделието и храните. В заявлението се посочват единен идентификационен код, съгласно Закона за търговския регистър и регистъра на юридическото лице с нестопанска цел, когато заявлението се подава от юридическо лице или от едноличен търговец; местонахождението, номерът и площта на имота; предлаганата цена за имота в лева, изписва се с цифри и словом. Предлаганата цена е в цяло число в левове и не може да бъде по-ниска от началната тръжна цена.

**Към заявлението се прилагат:**

* **нотариално заверено пълномощно**, когато документите се подават от упълномощено лице;
* **платежен документ за внесен депозит в оригинал**;
* **решение на съответния оправомощен орган**, съдържащ решение за закупуване на държавния имот – предмет на продажбата, когато заявителят е юридическо лице или едноличен търговец.
* **Декларация за обстоятелствата по чл. 106, ал. 18 от ППЗСПЗЗ,** а именно свързани лица по смисъла на Търговския закон и свързани предприятия по смисъла на Закона за малките и средните предприятия не могат да бъдат самостоятелни кандидати или участници в тръжната процедура за един и същ имот.
* **Декларация за събиране, съхраняване и обработване на лични данни** Регламент (ЕС) 2016/679 на Европейския парламент и на Съвета за защита на данните.

**Документите за участие в търга се подават в запечатан, непрозрачен плик и се регистрират с входящ номер, дата и час в регистъра. Заявление, представено в не запечатан плик е недействително.**

1. Директорът на ОД „Земеделие“ – гр. Сливен в 3-дневен срок от изтичане крайния срок за подаване на заявленията за участие в търга, назначава със заповед състава на тръжната комисия. В 14-дневен срок комисията разглежда заявленията, **класира предложенията и обявява спечелилия търга кандидат.** Когато в 14-дневен срок от влизане в сила на заповедта за класиране на кандидатите, лицето спечелило търга не внесе цената, режийните разноски, дължимите данъци, такси и разходите по чл. 56ш, ал.1 от ППЗСПЗЗ , се уведомява класирания на второ място кандидат.

За прехвърляне правото на собственост върху земите по чл. 27, ал. 9 от ЗСПЗЗ, министърът на земеделието и храните или упълномощено от него длъжностно лице сключва договор в писмена форма с лицата, спечелили търга, след внасяне на сумите по чл. 56п, ал. 4 от ППЗСПЗЗ.

Договорът подлежи на вписване в службата по вписвания за сметка на купувача.

1. Място за обявяване на протокола за резултатите от търга – информационното табло на ОД „Земеделие“ гр. Сливен, ул. „Ген. Столипин“ № 2 и се публикува на интернет страницата на дирекцията. В 7-дневен срок от обявяването на протокола, участниците в търга могат да направят писмени възражения до тръжната комисия.
2. В случаите по чл. 108 от ППЗСПЗЗ стъпката за наддаване е в размер на 100.00 лв. /сто лева/, от началната цена предложена от кандидатите при търга с тайно наддаване, увеличена с една стъпка.

**Настоящата заповед да се публикува на интернет страницата на ОД „Земеделие“ гр. Сливен, на страницата на Министерството на земеделието и храните, в един местен вестник, най-малко 30 календарни дни преди крайния срок за подаване на заявленията за участие в търга. В три дневен срок от издаване на настоящата заповед да се обяви на информационното табло на ОД „Земеделие“ гр. Сливен, Общинска служба по земеделие – Сливен, Община Сливен и кметство гр. Кермен.**

**ТОДОР БРАТАНОВ /П/**

***Директор ОД „Земеделие“ Сливен***